stanford-oval/wikipedia huggingface dataset:
D. Raja

| D>  Raja |
| --- | --- |

Intian kommunistisen puolueen pääsihteeri
 21. heinäkuuta 2019 –  
Edeltäjä:  Suravaram Sudhakar Reddy
Parlamentaarikko Rajya Sabhassa
 25. heinäkuuta 2007 – 24. heinäkuuta 2019  
Henkilötiedot
Syntynyt: 3. kesäkuuta 1949 (ikä 75) Velloren piirikunta, Intian dominio
Tiedot
Puolue:  Intian kommunistinen puolue
Doraisamy Raja (s. 3. kesäkuuta 1949) on intialainen poliitikko, joka on toiminut kommunistisen puolueen pääsihteerinä vuodesta 2019 alkaen. Aiemmin hän oli parlamentaarikkona Rajya Sabhassa kaksi kautta vuosina 2007–2019.
Raja aloitti poliittisen uransa toimimalla All India Students Federation -opiskelijajärjestössä. Hänet valittiin kommunistisen puolueen nuorisojärjestön Tamil Nadun paikallisosaston osavaltiosihteeriksi vuonna 1975. Hän toimi tehtävässä viisi vuotta. Nuorisojärjestön pääsihteerinä hän toimi vuosina 1985–1990. Puolueensa kansallisena sihteerinä hän toimi vuodesta 1994, kunnes sai ylennyksen pääsihteeriksi vuonna 2019. Vuonna 2007 hänet valittiin ensimmäiselle kaudelleen edustajaksi Rajya Sabhaan. Hänet valittiin toiselle kaudelle vuonna 2013 AIADMK-puolueen tuella. Kun hänen toinen kautensa päättyi hänet valittiin kommunistisen puolueen pääsihteeriksi, terveyssyistä eronneen Suravaram Sudhakar Reddyn paikalle. Valituksi tullessaan hän oli ensimmäinen kastiton, joka on koskaan valittu suurimpien kommunististen puolueiden johtoon.
Puolueen pääsihteerinä Raja on arvostellut Intian kansanpuolueen (BJP) yhteyksiä hindunationalistiseen Rashtriya Swayamsevak Sangh (RSS) -vapaaehtoisjärjestöön. Hänen mukaansa BJP ja RSS ovat yhdessä aiheuttaneet sisällissotaa muistuttavan tilanteen vuoden 2020 kansalaisuuslain uudistuksella. Hänen mukaansa Modin hallituksen ja RSS:n tavoite on muuttaa Intia hindulaiseksi teokratiaksi. Hänen mukaansa luokkataistelu ei Intiassa rajoitu vain taloudellisiin olosuhteisiin vaan myös kastisyrjinnän vastustamiseen.
Aiheesta muualla

Kuvia tai muita tiedostoja aiheesta D. Raja Wikimedia Commonsissa
Baile funk

Baile Funk on Brasilian ulkopuolella käytetty nimitys Rio de Janeirosta peräisin olevalle musiikkityylille, joka tunnetaan Brasiliassa nimellä ”funk”. Muita nimityksiä ovat Funk Carioca ja Favela Funk sekä yksinkertaisesti brasilialainen funk. Brasiliassa ”Baile Funk” tarkoittaa juhlia, joissa brasilialaista funk-musiikkia soitetaan (baile = juhla, tanssit; baile funk = funk-tanssit).
Brasilialainen funk perustuu pääosin Miami bass -musiikkiin, joka on hip hopin ala-laji. Miami bassista poiketen se käyttää myös perinteisiä brasilialaisia ja afro-brasilialaisia rytmejä. Sanat kertovat usein seksistä, väkivallasta ja huumeista. Monissa kappaleissa artisti ylistää omaa favelaansa.
Tärkeitä Baile Funk -ryhmiä ja -artisteja

Suluissa artistien hittikappaleita.
Furacão 2000(”Ta Tudo Dominado”, ”So As Cachorras”)
DJ Marlboro
MC Serginho (”Eguinha Pocotó”)
MC Andinho
DJ Sujinho
MC Vanessinha (”Dança da Peteca”)
MC Tati Quebra Barraco
Bonde do Tigrão (”O Baile Todo”)
Denis DJ (”Cerol Na Mao”)
MCs Naldinho & Beth (”Tapinha”)
Black Alien & Speed  (”Quem que caguetou?” or ”Follow Me ,Follow Me”)
MC Jack E Chocolate (”Pavaroty”)
Ricardo E Esquisito (”Mulher Coca Cola”)
Mr Catra e DJ Edgar
Mc Sabrina
Mc Frank
COLETIVO MARGINAL (DVJs)
Super Funk
M.I.A.
Diplo
APAVORAMENTO SOUND SYSTEM
Dj Sandrinho Do Borel
Funk-juhlat

Baile Funk -juhlat pidetään yleensä Rion laitamilla slummeissa, faveloissa. Tuhannet ihmiset kaikista yhteiskuntaluokista ja taustoista kokoontuvat juhliin. Viime aikoina funk-juhlat ovat houkutelleet myös ulkomaisia vieraita.
Aiheesta muualla

Wikimedia Commonsissa on kuvia tai muita tiedostoja aiheesta .
Dj Rideonin Rio Baile Funk -blogista löytyy tarinoita, haastatteluita, kuvia, videoita ja musiikkia.
"Ghetto Fabulous" Observer Music Monthly article on Baile Funk.
Funk Total
Reasonable Baile Funk Mix, podcast with popular Funk artists from Rio de Janeiro
Funk Do Morro, a website featuring miscellaneous Baile Funk tracks (Arkistoitu – Internet Archive)
Favela on Blast, mp3 Baile Funk mix by Diplo (made available with Diplo's permission)
CLEKCLEKBOOM.COM Site about Baile Funk and electronic music.. Free downloads and baile funk mix.
Brylcreem

Nykyisiä ja vanhoja Brylcreem-pakkauksia ja vanha mainos.
Brylcreem on miesten hiusrasva, jonka loi Chemico Works Birminghamissa, Englannissa. Brylcreem ja sen kilpailija Suave olivat suosiossa muiden hiusrasvojen ohella erityisesti 1950-luvulla. Hiusrasvat ovat ajoittain myöhemminkin olleet muodissa, kuten elokuvan Grease myötä vuonna 1978.
Tuotteella on paljon viitteitä elokuvissa ja tv-ohjelmissa.selvennä
Brylcreemiä markkinoi Yhdysvalloissa Combe Incorporated ja Euroopassa Sara Lee Corporation.
Coke Music

| Coke Music |
| --- | --- |
Kehittäjä:  Sulake Corporation
Julkaisija:  The Coca-Cola Company
Käsikirjoittaja:  The Coca-Cola Company
Julkaistu:  2002 (sulkeutui 2008)
Lajityyppi:  advergame (d) (käännä suomeksi)
Pelimuoto:  Musiikkiaiheinen chat
Jakelumuoto:  Ladattava/Web
Lisää peliartikkeleitaVideopelien teemasivulla
Infobox OK     : 
Coke Music oli Sulake Corporationin tekemä Internetissä oleva chat ja verkkoroolipeli The Coca-Cola Companylle. Se avattiin vuonna 2002 ja suljettiin 2008.[lähde? ] Coke Music oli samankaltainen kuin Habbo, mutta siinä virtuaalihuonekaluista ei maksettu oikeaa rahaa. 
Coke Musicissa pääasiallisena tarkoituksena oli tehdä omaa musiikkia Coke Musicin Editorilla ja soittaa sitä muille. Muut antoivat + tai - pisteitä kappaleesta ja sen mukaan määräytyivät myös kappaleen soitosta ansaittavat kolikot, joilla pystyi taas ostamaan virtuaalihuonekaluja.
Aiheesta muualla

Coke Music (Arkistoitu – Internet Archive)
D. O. Condado de Huelva

D.O. Condado de Huelvan viljelyalueet.
D. O. Condado de Huelva on viinialue ja laatumerkintä läntisessä Andalusiassa Espanjassa. Alue tuottaa etupäässä valkoviinejä mutta jonkin verran myös väkevöityjä jälkiruokaviinejä.
Alue

Viljelyalue käsittää suurimman osan Huelvan maakunnasta eli sen kunnat Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor ja Villarrasa. Valmistus on kuitenkin sallittua vain seuraavissa kunnissa: Almonte, Bollullos Par del Condado, Chucena, La Palma del Condado, Manzanilla, Moguer, Rociana del Condado, San Juan del Puerto ja Villalba del Alcor.
Valmistusmenetelmät

Alueella tuotaan enimmäkseen mietoja valkoviinejä yleisesti käytetyin menetelmin. Vino Generoso Condado Pálido on kuitenkin väkevöity "vino generoso", joka kypsytetään solera-menetelmällä.
Sallitut rypäleet ovat Zalema, Palomino Fino, Listán de Huelva, Garrido Fino, Moscatel de Alejandría ja Pedro Ximénez. Näistä Zalema on ylivoimaisesti käytetyin, viljelypinta-alasta noin 86 prosenttia.
Biografiskt lexikon för Finland

| Biografisk lexikon för Finland |
| --- | --- |

Kirjailija:  Henrik Knif (sv) (päätoim.)
Genre:  elämäkerrasto
Kustantaja:  Svenska litteratursällskapet i Finland
Julkaistu:  2008–2011
Löydä lisää kirjojaKirjallisuuden teemasivulta
Biografisk lexikon för Finland (BLF) on ruotsinkielinen elämäkertasanakirja Suomeen liittyvistä merkittävistä suvuista ja henkilöistä, joka julkaistiin vuosina 2008–2011. Artikkelit ovat myös vapaasti luettavissa internetissä.
Suomenkielinen Suomen kansallisbiografia oli Matti Klingen toimittama ja vuosina 2003-2007 julkaistu teossarja. Svenska litteratursällskapet i Finland julkaisi vuosina 2008-2011 ruotsinkielistä Biografisk lexikon för Finland. Toimituslautakunnan puheenjohtaja oli Henrik Meinander ja päätoimittaja oli apulaisprofessori Henrik Knif (sv).
BLF perustuu osittain suomenkielisen Suomen kansallisbiografian sisältöön, josta artikkeleita on käännetty, mutta se sisältää myös alkuperäisartikkeleita – pääasiassa Suomen ruotsinkieliseen kulttuuriin liittyvistä ihmisistä, jotka puolestaan on osittain käännetty Suomen kansallisbiografiaan. Se sisältää Suomessa syntyneiden elämäkertojen lisäksi myös ulkomailla syntyneiden tutkimusmatkailijoiden, jotka ovat tehneet Suomea tunnetuksi ulkomailla, sekä ulkomaisten tai miehitysvallan johtavien komentajien, joilla oli suuri vaikutus sisäisiin asioihin. Suomen kansallisbiografia ja Biografiskt lexikon för Finland voivat henkilövalinnan osalta käsitellä samoja henkilöitä kuin Ruotsissa ilmestyneessä Svenskt biografiskt lexikonissa, mutta suomalaisesta näkökulmasta.
Aiheesta muualla

Biografiskt lexikon för Finland: blf.fi (ruotsiksi)
Circle of Dust

| Circle of Dust> Tiedot |
| --- | --- |
Toiminnassa:  1988–1998
Tyylilaji:  Industrial metal
Kotipaikka:  New York, Yhdysvallat
Laulukieli:  englanti
Jäsenet:  Scott Albert, Vokaalit, ohjelmointi   Darren "Klank" Diolosa, Soolokitara   Dan "Leveler" Albert, Bassokitara, koskettimet  
Levy-yhtiö:  Flying Tart, 1998   R.E.X. Records, 1992–1995  
Infobox OKNimi-testi OK: 
Circle of Dust oli yhdysvaltalainen industrial metal -yhtye, joka vaikutti vuosina 1988–1998. Circle of Dustin perusti Scott Albert, joka käyttää nykyisin pseudonyymiä Klayton ja on kuuluisa sooloyhtye Celldwelleristään. Yhtye poiki lukuisia sivuprojekteja, joista vastasivat pääasiassa Klayton ja soolokitaristi Darren "Klank" Diolosa, mukaan lukien Klank, Angeldust, Argyle Park ja Chatterbox.
Historia

Circle of Dust oli suosittu kristillisissä piireissä suurimman osan 1990-luvusta, vaikka Klayton hajotti yhtyeen vuonna 1995. Lopettamisen jälkeen Klayton julkaisi viimeisen albuminsa Disengagen vuonna 1998. Albumin sivuhuomautuksissa on osia haastattelusta, jossa Klayton kertoo, että hän päätti hajottaa Circle of Dustin ja aloittaa alusta uudella projektillaan nimeltä Angeldust, jossa vaikutti myös Criss Angel. Kansilehdessä on myös kuvia, jotka vihjaavat Klaytonin tunteneen itsensä kirkkojen hylkäämäksi. Jotkut kristityt arvostelivat Circle of Dustia siitä, että yhtye ei kirjoittanut tarpeeksi kristillisiä sanoituksia, kun taas toiset kristityt kritisoivat yhtyeen musiikkia liian kaoottiseksi. Siinä missä monet kristilliset yhtyeet ovat olleet mukana vastaavissa kiistanalaisuuksissa, Circle of Dustia pidettiin usein yhtenä kiistanalaisimmista.
Circle of Dustin hajoamisen jälkeen yhtyeen albumeista on otettu lukuisia uusintajulkaisuja. Myöhemmin Circle of Dust -ihailijoiden joukossa on liikkunut huhuja, että Klaytonin varhaisempaa materiaalia, mukaan lukien aiempia äänitteitä Immortal-nimen alla, julkaistaisiin jossain vaiheessa. Vuonna 2005 Retroactive Records julkaisi uudelleen alkuperäisen Circle of Dust -nimikkoalbumin, Brainchild-nimellä äänitetyn Mindwarpin, Argyle Parkin Misquidedin ja Metamorphosiksen, joka sisältää Klaytonin tekemiä remixejä Circle of Dustin, Brainchildin ja Living Sacrificen kappaleista.
Diskografia

Telltale Crime (1992) (VHS)
Circle Of Dust (1992)
Circle Of Dust/Brainchild Split 7" EP (1993)
Metamorphosis (1993) (kokoelma)
Brainchild (1994) (R.E.X. Records)
Circle Of Dust (1995) (R.E.X. Records, uudelleen äänitetty versio)
Disengage (1998) (Flying Tart) arvostelu:
Circle of Dust (2005) (uudelleenjulkaisu) Retroactive Records)
Metamorphosis (2005) (uudelleenjulkaisu) (Retroactive Records)
Brainchild (2005) (uudelleenjulkaisu) (Retroactive Records)
Disengage (2006)
Kappaleita kokoelmilla
I Predict A Clone (1994) (tribuutti Steve Taylorille)
Can You Dig It? III (1994) R.E.X. Records kokoelma)
Doom & Gloom: Visions of the Apocalypse (1995) (Nesak International Records)
Compe Noctem Volume 1 (1998) Bleeding Edge Media/Carpe Noctem Magazine)
Lightning Strikes Twice (1998) (industrial-kokoelma)
Aiheesta muualla

Circle of Dustiin liittyvää infoa löytyy Celldweller -sivustolta: http://www.celldweller.com.
Circle of Dust -haastettelu (Arkistoitu – Internet Archive), joka käsittelee R.E.X. recordsilta lähtöä (HM Magazinesta)
Circle of Dust -tietoa ja biografia
MusicSyndicate.com - Info (Arkistoitu – Internet Archive)
Internettrash.com - biografia, diskografia ja muuta tietoa
Berit Reiss-Andersen

| Berit Reiss-Andersen |
| --- | --- |
 Reiss-Andersen vuonna 2018.
Henkilötiedot
Syntynyt: 11. heinäkuuta 1954 (ikä 70)
Ammatti:  juristi
Sukulaiset:  Gunnar Reiss-Andersen (isoisä)
Berit Reiss-Andersen (s. 11. heinäkuuta 1954) on norjalainen juristi, joka on toiminut Norjan Nobel-komitean puheenjohtajana vuodesta 2017.
Aiheesta muualla

Kuvia tai muita tiedostoja aiheesta Berit Reiss-Andersen Wikimedia Commonsissa
Bhadrakin piirikunta

Bhadrakin piirikunta (orijaksi ଭଦ୍ରକ ଜିଲ୍ଲା, Bhadraka jillā) on yksi Intian Odishan osavaltion 30 piirikunnasta. Piirikunta rajautuu etelästä Kendraparan piirikuntaan, lännestä Jajpurin ja Keonjharin piirikuntiin, pohjoisesta Balasoren piirikuntaan ja idästä Bengalinlahteen.
Piirikunnassa oli vuoden 2011 väestönlaskennassa 1 506 337 asukasta.
Course de l’espoir

Kilpailija vuoden 2016 kilpailusta.
Course de l'espoir on Kamerunvuorella käytävä juoksukilpailu. Kilpailun 38 kilometrin pituinen reitti kulkee vuoren huipulle ja takaisin alas. Kilpailu järjestettiin ensimmäisen kerran vuonna 1973.
Juoksukilpailusta on tehty Volcanic Sprint -niminen dokumenttielokuva vuonna 2007.
19 kilpailuun osallistunutta juoksijaa loukkaantui pienten pommien räjähdyksiin vuoden 2023 kilpailun aikana.
Berjozka

Neuvostoliiton ulkomaankauppapankin ruplamääräinen sekki, jollaista saattoi käyttää valuuttakaupoissa, kuten Berjozkassa.
Berjozka (ven. Берёзка 'koivunen') oli Neuvostoliitossa, erityisesti Venäjän SFNT:ssä yleinen valuuttakauppaketju, joka oli tarkoitettu maassa vieraileville turisteille tai niille, joilla oli oikeus pitää ulkomaan valuuttaa hallussaan. Tällaisia olivat tietyt valtion virkamiehet tai ulkomaiset asiantuntijat perheineen.
Berjozka-kauppoja oli kahta tyyppiä: tavallinen turistikauppaketju ja suljetut hallintoeliitin erikoisliikkeet, joissa asioivat Kremlin virkamiehet ja diplomaatit. Berjozkoita oli suurimmissa kaupungeissa Leningradissa ja Moskovassa, mutta myös vilkkailla rajanylityspaikoilla kuten Viipurissa. Suurissa Inturistin hotelleissa, kuten Kosmoksessa ja Rossijassa, oli myös ketjun myyntipiste hotellivieraiden käytössä. Satamissa oli lisäksi erityisiä merimieskauppoja, Albatrosseja, joissa kauppalaivaston merimiehet saattoivat vaihtaa valuuttansa hyödykkeisiin. Muissa neuvostotasavalloissa saattoi olla samanlaisia kauppoja, joiden nimi oli kuitenkin paikallisella kielellä. Esimerkiksi Ukrainassa kauppojen nimi oli Kaštan ("kastanja") ja Latviassa Dzintars ("meripihka").
Berjozka oli Neuvostoliiton ulkomaankauppaministeriön alainen kauppojen ketju, jonka tarkoituksena oli saada maahan kovaa valuuttaa vaihtokelvottoman ruplan sijaan. Nekin neuvostokansalaiset, joilla oli laillisia valuuttamääräisiä tuloja, olivat pakotetut vaihtamaan valuuttansa viralliseen kurssiin ulkomaankauppapankin sekeiksi, joita saattoi käyttää ostoksiin tavallisissa Berjozkoissa.
Berjozkassa oli tarjolla yleensä parempi valikoima elintarvikkeita, juomia, vaatteita, elektroniikkaa ja matkamuistoja kuin neuvostokansalaisille tarkoitetuissa tavallisissa kivijalkakaupoissa. Erikoisliikkeen etuja olivat lisäksi jonottomuus ja nopea palvelu. Myytävien tuontitavaroiden hintataso oli korkeahko, sillä kilpailijoita ei monopolilla ollut. Paikallisen käsityötaiteen tuotteita, kuten meripihkakoruja ja koristelippaita, sekä kaviaaria  sai kuitenkin huokeammalla.
Vastaavia valuuttakauppoja oli myös muissa sosialistiseen leiriin kuuluneissa SEV-maissa: Tšekkoslovakiassa Tuzex, Puolassa Pevex ja DDR:ssä Intershop.
Aiheesta muualla

Gloria Levitas: Capitalist's Guide to Beriozkas, New York Times 3.7.1983(englanniksi)
Courrensan

| Courrensan |
| --- | --- |
 Château de Courrensan
 Courrensan
 Koordinaatit: 43°51′00″N, 0°14′37″W 
Valtio:  Ranska
Alue:  Oksitania
Departementti:  Gers
Arrondissementti:  Condom
Pinta-ala:  
 – Kokonaispinta-ala:  25,2 km²
Väkiluku (2020):  397 
 – Väestötiheys:  15 as./km²
Kunnan numero:  32110
Infobox OKVirheellinen NIMI-arvo: 
Courrensan on kunta Lounais-Ranskassa Gersin departementissa Oksitanian alueella. Se sijaitsee noin 21 kilometriä Condomin kaupungista lounaaseen.
Keskiaikaisia ristikkotaloja linnaan johtavalla kadulla
Kunnan keskustassa on keskiaikainen linna Château de Courrensan. Sen vanhimmat osat ovat 1200-luvulta. Linna on kärsinyt useita tuhoja vuosisatojen saatossa, ja sitä on rakennettu 1400-, 1500- ja 1700-luvuilla. Kunta hankki linnan omistukseensa Ranskan suuren vallankumouksen aikana 1700-luvun lopulla, ja se toimi muun muassa kouluna. 1960-luvulla linnan osti entisen ministerin Patrick Devedjianin perhe, jonka omistuksessa se on edelleen.
Aiheesta muualla

Kuvia tai muita tiedostoja aiheesta Courrensan Wikimedia Commonsissa
Deepa Bhatia

Deepa Bhatia on intialainen elokuvaohjaaja ja elokuvaleikkaaja. Hänen ohjauksensa Neron vieraat (Nero’s Guests) on osa Yleisradion Dokumenttiprojektin kolmasulottuvuus.fi-ohjelmistoa. Bhatia on naimisissa myös elokuva-alalla työskentelevän Amole Gupten kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Deepa Bhatia
Chris Massoglia

| Chris Massoglia |
| --- | --- |
 Chris Massoglia vuonna 2009.
Henkilötiedot
Syntynyt: 29. maaliskuuta 1992 (ikä 32)  Minneapolis, Minnesota
Näyttelijä
Taiteilijanimet:  Chris J. Kelly ja Chris Kelly
Aktiivisena:  2003–
Merkittävät roolit:  Darren Shan (Friikkisirkus: Vampyyrin oppipoika)
Aiheesta muualla
IMDb 
Chris Massoglia (s. 29. maaliskuuta 1992 Minneapolis, Minnesota) on yhdysvaltalainen näyttelijä. Hän näytteli pääosaa elokuvassa Friikkisirkus: Vampyyrin oppipoika ja Elliot Plummia elokuvassa A Plumm Summer. Hänet tunnetaan myös nimillä Chris J. Kelly ja Chris Kelly.
Tausta

Chris Massoglia syntyi Minneapolisissa, Minnesotassa. Hänen vanhempansa ovat Christopher ja Karen Massoglia. Hänen isänsä on kiropraktikko ja äiti kotiäiti. Hänen vanhempansa ovat kristittyjä republikaaneja. Massoglia oli kotiopetuksessa äitinsä johdolla. Hän harrasti samalla myös jujutsua, pianon soittoa, hip hop -tanssia, ratsastusta ja baseballia.
Vuonna 2009 Massoglian perhe kieltäytyi muuttamasta Hollywoodiin, sillä heidän mielestään oli parempi asua Minneapoliksessa, vaikka hänen ammattinsa vaatikin paljon matkustelua.
Elokuvaura

Massoglia aloitti osallistumalla akatemian tanssikouluun kotikaupungissaan Minneapoliksessa ja pääsi televisiomainokseen lähettämällä koe-esiintymiseen kotitekoisen nauhan. Hänen ensimmäisiä työpaikkojaan olivat Target, Marshall Field's, Pepsi Co. ja Best Buy.
Massoglia aloitti näyttelemisen vuonna 2003 nimellä Chris Kelly (joskus esiintyy nimellä Chris J. Kelly) televisiosarjassa Kova laki: Rikollinen mieli. Samana vuonna häntä pyydettiin näyttelemään kymmenvuotiasta poikaa Sean ja Nicole Kidmanin kanssa elokuvassa Birth, mutta perhe kielsi häntä esiintymästä alastoman naisen kanssa. Hän koe-esiintyi myös elokuviin Spider-Man 2 ja Bad News Bears. Massoglia esiintyi kahden jakson verran ohjelmassa Medical Investigation vuonna 2004 ja neljän jakson verran TNT:n poliisidraamasarjassa Wanted vuonna 2005. Hän alkoi käyttää perheensä nimeä Massoglia vuonna 2008.
Massoglia teki debyyttinsä valkokankaalla vuonna 2007 elokuvassa A Plumm Summer, mutta hänen toistaiseksi merkittävin roolinsa lienee silti Darren Shan vuonna 2009 tehdyssä elokuvassa Friikkisirkus: Vampyyrin oppipoika.
Filmografia

1. Kova laki: Rikollinen mieli (2003)...Sam Connors
2. Medical Investigation (2004)...Jack Connor
3. Wanted (2005)...Tony Rose
4. Boys Life (2006)...Tom Porter
5. A Plumm Summer (2007)...Elliot Plumm
6. The Hole (2009)...Dane Thompson
7. Friikkisirkus: Vampyyrin oppipoika (2009)...Darren Shan
8. Charlie St. Cloud (2010)...Sam St. Cloud
Aiheesta muualla

Chris Massoglia Internet Movie Databasessa. (englanniksi)
Coursera

| Coursera |
| --- | --- |


Verkkosivusto:  http://www.coursera.org
Tyyppi:  Opetussivusto
Rekisteröinti:  Ilmainen
Kielet:  (englanniksi)
Omistaja:  Andrew Ng ja Daphne Koller
Avattu:  2011
Nykyinen tila:  Toiminnassa
Coursera on yhdysvaltalainen yritys, joka tarjoaa verkkosivujensa kautta yhteistyösopimuksen tehneiden yliopistojen järjestämiä massiivisia avoimia verkkokursseja ilmaiseksi kaikille rekisteröityneille käyttäjilleen. Helmikuussa 2013 Courseralla oli sopimus 62 yliopiston kanssa ja joulukuussa 2014 116:n, perustaja Daphne Koller kertoi videotaltioidussa Le Web-esityksessään.
Courseran kautta järjestetyille kursseille oli 17. heinäkuuta 2012 mennessä osallistunut 680 000 opiskelijaa 190 maasta  ja joulukuuhun 2014 mennessä 10,5 miljoonaa.
Coursera-opiskeluohjelmisto on saatavilla myös Windowsin lisäksi Apple- ja Android-laitteille sekä esimerkiksi Amazon Kindlelle. Yli 30% käyttää sivustoa mobiililaitteella, Koller kertoi Le Web-esityksessään.
Courseran kursseille osallistujista kolmannes on USAsta, kolmannes muista kehittyneistä maista ja kolmannes kehittyvistä maista. Lisääntyneen globaalin käytön vuoksi kurssimateriaalien kääntämistä varten on käynnistetty vapaaehtoisten kääntäjien varassa toimiva kääntäjäohjelma.
Courseraa rahoittavat Kleiner Perkins Caufield & Byers ja New Enterprise Associates.
Coursera tarjoaa myös tutkintokursseja yhteistyössä yliopistojen kanssa. Alusta on esimerkiksi HEC Parisin kumppani Executive Master -innovaatio- ja yrittäjyysalalla. 100 % verkossa, tämän ohjelman tavoitteena on kouluttaa näihin kahteen osa-alueeseen erikoistuneita johtajia 18 kuukaudessa. Se avattiin maaliskuussa 2017.
Coke Zero 400

|  Coke Zero 400 |
| --- | --- |

Rata:  Daytona International Speedway
Sijainti:  Daytona Beach, Florida, Yhdysvallat
Ratatyyppi:  Ovaalirata
Ensimmäinen tapahtuma:  1959
Viimeisin tapahtuma:  2019
Viimeisin kilpailu (2019):
Voittaja:   Justin Haley   (Spire Motorsports)
Toinen:   William Byron   (Hendrick Motorsports)
Kolmas:   Jimmie Johnson   (Hendrick Motorsports)
Paalupaikka
Kuljettaja:   Joey Logano   (Team Penske)
Coke Zero 400 logo.
Vuoden 2008 kilpailua.
Coke Zero 400 on 160 kierroksen (400 mailin eli 640 kilometrin) pituinen NASCAR-vakioautosarjan osakilpailu, joka ajetaan Daytona International Speedwayllä Daytona Beachissä. Kilpailu käydään heinäkuun ensimmäisenä lauantaina iltakilpailuna.
Kilpailu ajettiin ensimmäisen kerran vuonna 1959.
Kilpailun sponsorina on toiminut vuodesta 2008 lähtien Coca-Cola. Vuosina 1985–2007 kilpailun sponsorina toimi Pepsi.
Coursac

| Coursac |
| --- | --- |
 Kylän kirkko
 vaakuna
 Coursac
 Koordinaatit: 45°07′47″N, 0°38′22″E 
Valtio:  Ranska
Alue:  Akvitania
Departementti:  Dordogne
Arrondissementti:  Périgueux
Väkiluku:  1 900
Infobox OKVirheellinen NIMI-arvo: 
Coursac on kunta Lounais-Ranskassa Dordognen departementissa Akvitanian alueella. Kunnassa on historiallisesti tärkeä linna Château de la Jarthe.
Aiheesta muualla

Kuvia tai muita tiedostoja aiheesta Coursac Wikimedia Commonsissa
Better Than Love

| ”Better Than Love” Hurts |
| --- | --- | --- |

Singlen tiedot
 Albumilta: Happiness
 B-puoli: ”Mother Nature”
 Julkaistu: 23. toukokuuta 2010
 Formaatti: CD, digitaalinen, vinyylilevy
 Tuottaja(t): Theo Hutchcraft, Adam Anderson, Joseph Cross, Jonas Quant
 Tyylilaji: elektroninen, disco lento, synthpop
 Kesto: 03.32
 Levy-yhtiö: Sony Music, RCA Records
Listasijoitukset
  50.
Hurtsin muut singlet
|   | ”Better Than Love” 2010 | ”Wonderful Life” 2010 |
”Better Than Love” on englantilaisen synthpopduon Hurtsin Happiness-esikoisalbumilta julkaistu singlekappale. Se julkaistiin 23. toukokuuta 2010 Isossa-Britanniassa albumin ensimmäisenä singlenä ja se sijoittui Britannian singlelistan sijalle viisikymmentä. ”Better Than Love” sijoittui singlelistoille myös Belgiassa ja Alankomaissa.
Kappaleet > CD-single

Better Than Love – 3.32 (Radio Edit)
Mother Nature – 2.50
Kappaleet > 12” vinyyli

Better Than Love – 3.32 (Radio Edit)
Mother Nature – 2.50
Kappaleet > iTunes-single

Better Than Love – 3.32 (Radio Edit)
Better Than Love – 4.19 (Jamaica Remix)
Kappaleet > iTunes EP

Better Than Love – 3.32 (Radio Edit)
Better Than Love – 8.48 (Tiefschwarz Mix)